Madeleine Strand

Madeleine Strand (født 1985) er innholdsredaktør og rådgiver i TRY. Hun var redaktør i ukebladet Kamille fra 2015 til 2020.

Utdannelse 
Strand er utdannet journalist fra Høgskolen i Bodø (nå Universitetet i Nordland).

Karriere 
Etter flere år som journalist i VG og redaksjonssjef for flere titler i Egmont Publishing, ble Madeleine Strand redaktør for ukebladet Kamille i 2015. Hun bremset den negative trenden for ukebladet, og Kamille imponerte med leservekst i et tøft marked. Kamille ble videre nominert til «årets magasin» under mediedagene i Bergen. Bladet knyttet seg til Sunn fornuft-plakaten under Strands ledelse, et initiativ startet av Susanne Kaluza for å påvirke media og influensere til å ta ansvar for kroppspresset de er med på å skape. Strand lanserte i 2019 den første SnapShow-serien publisert av et norsk ukeblad, en produksjon med moteprofilen Sonia Huanca Vold. 

Strand fikk redaktøransvaret for Det Nye og ShapeUp. Hun fikk siden enda mer ansvar i Egmont Publishing, og som målgruppesjef for ung kvinne-segmentet fikk hun også redaktøransvar for Foreldre & Barn, Ditt Bryllup og Kvinneguiden. Strand hadde også ansvar for digitaliseringen av Ditt Bryllup, som ble slått sammen med MyWedding i 2019. Hun gjennomførte et vellykket omdømmeprosjekt for å løfte oppfatningen av Norges største forum, Kvinneguiden.

Madeleine Strand ble nominert til årets ledertalent av Medienettverket i 2017.

I 2023 ga hun ut boken Blomstrende hage på Aschehoug forlag.

Familie 
Hun er gift med NRK-programleder Christian Strand.

Referanser 

Norske journalister
Norske redaktører
Fødselsdato ikke oppgitt